కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆఖరి బంతి మ్యాజిక్.. కివీస్‌పై ఇంగ్లాండ్ థ్రిల్లింగ్ విక్టరీ
ఆఖరి బంతికి ఫోర్ కొడితే టై, సిక్స్ కొడితే విన్. క్రీజ్‌లో కెప్టెన్ విలియమ్సన్. కానీ అద్భుత బంతితో ఇంగ్లాండ్‌కు విజయాన్ని అందించిన క్రిస్ వోక్స్.
TNN | Updated:
Mar 3, 2018, 05:30PM IST
ఆఖరి బంతి మ్యాజిక్.. కివీస్‌పై ఇంగ్లాండ్ థ్రిల్లింగ్ విక్టరీ
వెల్లింగ్టన్ వేదికగా జరిగిన మూడో వన్డేలో ఆతిథ్య న్యూజిలాండ్ జట్టు 5 పరుగుల తేడాతో ఇంగ్లాండ్ చేతిలో ఓడింది. కెప్టెన్ విలియ్సమన్ ఆఖరి వరకూ పోరాడినప్పటికీ.. కివీస్ విజయం ముందు బోల్తాపడింది. ఇన్నింగ్స్ చివరి బంతికి న్యూజిలాండ్&zwnj;కు ఐదు పరుగులు అవసరమైన దశలో.. వికెట్లకు దూరంగా క్రిస్ వోక్స్ విసిరిన యార్కర్&zwnj;ను ఆడటంలో విలియమ్సన్ విఫలమయ్యాడు. సెంచరీతో అజేయంగా నిలిచినప్పటికీ.. జట్టును మాత్రం గెలిపించలేకపోయాడు.
Visit Site
Recommended byColombia
టాస్ ఓడి ముందుగా బ్యాటింగ్ చేసిన ఇంగ్లాండ్ జట్టు నిర్ణీత 50 ఓవర్లలో 234 పరుగులకు ఆలౌటయ్యింది. బ్యాటింగ్&zwnj;కు కష్టంగా ఉన్న పిచ్ మీద లక్ష్య చేధనకు దిగిన కివీస్ 12 పరుగులకే ఓపెనర్ గప్టిల్ వికెట్&zwnj;ను కోల్పోయింది. కానీ మున్రో (49), విలియ్సమన్ (112 నాటౌట్) ఆదుకున్నారు. వీరిద్దరూ రెండో వికెట్&zwnj;కు 68 పరుగులు జోడించారు.
మున్రో అవుటయ్యాక మిడిలార్డర్ నిరాశపర్చడంతో.. న్యూజిలాండ్ జట్టు 103 పరుగులకే 6 వికెట్లు కోల్పోయింది. ఓ ఎండ్&zwnj;లో వికెట్లు పడుతున్నా.. మరో ఎండ్&zwnj;లో విలియమ్సన్ అజేయ సెంచరీతో పోరాడాడు. ఈ క్రమంలోనే వన్డేల్లో 5 వేల పరుగులు పూర్తి చేసుకున్నాడు. చివర్లో శాంట్నర్ (41) సాయంతో జట్టును గెలిపించే ప్రయత్నం చేశాడు. కానీ 45.2 ఓవర్లలో విజయానికి 35 పరుగుల దూరంలో శాంట్నర్ అనూహ్యంగా రనౌట్ అయ్యాడు.
కివీస్ విజయానికి ఆఖరి ఓవర్లో 15 రన్స్ అవసరమయ్యాయి. వోక్స్ వేసిన ఆఖరి ఓవర్ తొలి బంతికి పరుగులేమీ రాలేదు. రెండో బంతికి విలియమ్సన్ రెండు పరుగులు రాబట్టాడు. మూడో బంతికి సిక్స్ బాది విజయంపై ఆశలు రేపాడు. నాలుగో బంతికి రెండు పరుగులు చేసిన అతడు.. ఐదో బంతికి పరుగులు చేయలేకపోయాడు. ఆఖరి బంతికి ఐదు పరుగులు అవసరమైన దశలో.. వోక్స్ వికెట్&zwnj;కు దూరంగా విసిరిన యార్కర్&zwnj;ను ఆడటంలో విలియమ్సన్ విఫలమయ్యాడు. దీంతో నాలుగు పరుగుల తేడాతో గెలిచిన ఇంగ్లాండ్ సంబరాల్లో మునిగిపోగా.. ఓటమి బాధలో విలియమ్సన్ నిరాశగా పెవిలియన్ చేరాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.